

**MINISTARSTVO TURIZMA**

**Javni poziv srednjim strukovnim školama za jačanje kompetencija strukovnih zanimanja kroz izradu projekata za turizam**

**PROMOCIJA I JAČANJE KOMPETENCIJA**

**STRUKOVNIH ZANIMANJA**

**ZA TURIZAM**

**2019.**

**Upute za prijavitelje**

Datum raspisivanja javnog poziva

**31.1.2019.**

Rok za dostavu prijava

**28.2.2019.**

**Sadržaj**

|  |  |  |  |  |
| --- | --- | --- | --- | --- |
| **1.** | **IZRADA PROJEKATA SREDNJIH STRUKOVNIH ŠKOLA U 2019. - PROMOCIJA ZANIMANJA** | | | 3 |
|  | 1.1 | Ciljevi javnog poziva i priroriteti za dodjelu bespovratnih sredstava | | 3 |
|  | 1.2 | Planirani iznosi i ukupna vrijednost javnog poziva | | 3 |
|  |  | | |  |
| **2.** | **FORMALNI UVJETI JAVNOG POZIVA** | | | 4 |
|  |  | | |  |
|  | 2.1 | Prihvatljivi prijavitelji: tko može podnijeti prijavu | | 4 |
|  | 2.2 | Prihvatljivi partneri: tko može biti partner? | |  |
|  | 2.3 | Prihvatljive aktivnosti koje će se financirati putem javnog poziva | | 4 |
|  | 2.4 | Prihvatljivi troškovi koji će se financirati ovim javnim pozivom | | 4 |
|  | 2.5 | Kako se prijaviti? | | 5 |
|  |  | 2.5.1 | Obvezni obrasci i prilozi | 6 |
|  |  | 2.5.2 | Kako i gdje poslati prijavu? | 6 |
|  |  | 2.5.3 | Rok za slanje prijave | 6 |
|  |  | 2.5.4. | Kome se obratiti ukoliko imate pitanja? | 6 |
|  | 2.6 | Procjena prijava i donošenje odluke o dodjeli bespovratnih sredstava | | 7 |
|  | 2.7. | Rok za izradu projekata i dostava dokaznica | | 8 |
|  | 2.8 | Izbor najboljih projekata | | 8 |
|  | 2.9 | Indikativni kalendar postupka javnog poziva | | 9 |
|  |  |  | |  |

1. **IZRADA PROJEKATA SREDNJIH STRUKOVNIH ŠKOLA U 2019. - PROMOCIJA ZANIMANJA**

|  |
| --- |
| ***1.1. Ciljevi javnog poziva i prioriteti za dodjelu bespovratnih sredstava*** |

Strategija razvoja turizma Republike Hrvatske do 2020. godine, prepoznajući da postojeći sustav formalnog obrazovanja u hrvatskoj namijenjen turizmu nije u cijelosti prilagođen aktualnim potrebama turističkog gospodarstva niti turističkih organizacija, bavi se pitanjem podizanja kvalitete kadrova u cilju osiguranja adekvatnosti tržišta rada.

Javnim pozivom za izradu projekata u turizmu i za turizam, želi se utjecati na **jačanje kompetencija i podizanje kvalitete ljudskih potencijala, učenika srednjih strukovnih škola kroz:**

* motiviranje mladih za rad u turizmu
* podizanje razine svijesti kod učenika i nastavnika o turizmu kao multisektorskom resoru
* međusektorsko gospodarsko povezivanje kroz obrazovni proces (IT-elektrotehnika i računalstvo, kreativni, poljoprivreda i prehrana, zdravstvo i socijalna skrb, grafički, umjetnost i dr.)
* upoznavanje učenika strukovnih škola iz drugih obrazovnih sektora s mogućnostima realizacije projekata u turizmu
* povezivanje obrazovnih institucija i privatnog sektora
* razvijanje projektnog načina razmišljanja kod učenika
* razvijanje poduzetničkog duha kod učenika
* razvijanje timskog rada kod učenika

**Prioriteti za dodjelu bespovratnih sredstava**

Prioriteti za dodjelu bespovratnih sredstava su projekti:

* koje prijavljuju najmanje dvije škole partneri iz različih obrazovnih sektora (npr. turizam i elektrotehnička škola i sl.)
* koji su u skladu sa **Strategijom razvoja turizma RH do 2020.**
* koji se realiziraju u suradnji s gospodarskim sektorom
* koji uključuju konzultacije/suradnju s institucijama i dr. dionicima relevantnim za pripremu i provedbu projekta (komore, strukovne udruge, turističke zajednice, jedinice lokalne uprave, fakultete, institute, turističke agencije i dr.) iz javnog, privatnog i civilnog sektora

|  |
| --- |
| ***1.2 Planirani iznosi i ukupna vrijednost javnog poziva*** |

(1) Ukupna planirana vrijednost javnog poziva **400.000,00 kn**

(2) Iznos zatraženih i odobrenih sredstava može biti najviše:

* **do 20.000 kn** ukoliko projekt prijavljuje **1 škola**
* **do 50.000 kn** ukoliko se projekt prijavljuje u partnerstvu **2 ili više** škola

(3) Škola prijavitelj može prijaviti najviše **jedan** projekt.

(4) Škola prijavitelj po pojedinom projektu može tražiti do **100%** **vrijednosti projekta**.

1. **FORMALNI UVJETI JAVNOG POZIVA**
   1. ***Prihvatljivi prijavitelji: tko može podnijeti prijavu?***

(1) Prijavu na javni poziv mogu podnijeti:

* **srednje strukovne i umjetničke škole (u daljnjem tekstu: Prijavitelj)**

(2) **Obvezni uvjeti** koje Prijavitelji moraju ispunjavati su slijedeći:

* da su pravodobno i u cijelosti ispunili ugovorne obveze preuzete temeljem prijašnjih ugovora o dodjeli bespovratnih sredstava
* da su im osnivači Grad Zagreb, županija ili Republika Hrvatska

(3) Svaki Prijavitelj može prijaviti **samo jednog mentora** na prijavljenom projektu **koji mora biti**

**zaposlenik te škole.**

***2.2 Prihvatljivi partneri: tko može biti partner?***

(1) Partneri mogu biti:

* **srednje strukovne i/ili umjetničke škole iz istog ili različitog obrazovnog sektora (u daljnjem tekstu: Partner)**

(2) **Obvezni uvjeti** koje Partneri moraju ispunjavati su slijedeći:

* da su pravodobno i u cijelosti ispunili ugovorne obveze preuzete temeljem prijašnjih ugovora o dodjeli bespovratnih sredstava
* da su im osnivači Grad Zagreb, županija ili Republika Hrvatska

(3) Svaka škola Partner može prijaviti **samo jednog mentora koji mora biti zaposlenik te škole.**

(4) Škole-partneri potpisuju i prilažu Izjavu o partnerstvu.

* 1. ***Prihvatljive aktivnosti koje će se financirati putem javnog poziva***

**Sredstva su namijenjena za**:

1. **Novi turistički proizvod** za jačanje ukupne konkurentnosti destinacije u kojoj se škola/škole nalaze temeljen na:

* povezivanju javnog, civilnog, privatnog sektora i znanosti (razvoja)
* pozitivnim učincima u zaštiti okoliša
* uvođenju novih tehnologija
* uključivanju strateški definiranih posebnih oblika turizma (nautički, zdravstveni, kulturni, poslovni, golf, cikloturizam, ruralni i planinski, eno i gastro, omladinski, socijalni i dr.)

1. **Projekte** nastale u suradnji s drugim obrazovnim sektorima u svrhu razvoja turizma (IT-elektrotehnika i računalstvo, kreativni, poljoprivreda i prehrana, zdravstvo i socijalna skrb, grafički, umjetnost i dr.)
2. **Nove oblike promocije**:

* branding
* uvođenje IT komunikacijske tehnologije (korištenje društvenih mreža, internet i dr.)
* drugo

***2.4 Prihvatljivi troškovi koji će se financirati ovim javnim pozivom***

Sredstvima ovog javnog poziva mogu se financirati samo stvarni i prihvatljivi troškovi, nastali tijekom izrade projekta u vremenskom razdoblju naznačenom u ovim Uputama.

**Prilikom procjene projekta, ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova**. **Davatelj poticaja može tražiti korekciju proračuna najkasnije do 10. rujna 2019. godine.**

1. **Prihvatljivi izravni troškovi:**

* **ukupni** troškovi naknade mentorima (jednom ili više) mogu iznositi najviše 10% ukupne vrijednosti projekta,
* troškovi izrade projekta: nabava robe i usluga za neposrednu provedbu projekta (papir, punjenja za pisače, CD/DVD-i , namirnice i pića, vrsta usluga i dr.),
* troškovi komunikacije (telefona, interneta, mobitela i sl.) za vrijeme izrade projekta u visini **do** 5% ukupne vrijednosti projekta
* nabavka opreme nužna za izradu projekta u visini **do** 20% ukupne vrijednosti projekta,
* putni troškovi za potrebe provedbe projekta u visini **do** 10% ukupne vrijednosti projekta
* troškovi promocije/vidljivosti projekta u visini **do** 10% ukupne vrijednosti projekta

1. **Prihvatljiv neizravni** **trošak:**

- trošak solemnizirane bjanko zadužnice

*\*bjanko zadužnicu dostavlja Prijavitelj projekta kao sredstvo osiguranja namjenskog korištenja sredstava za ukupnu ugovorenu vrijednost projekta*

**Vrsta i visina troškova odobrenih u obrascu proračuna prijave moraju odgovarati vrsti i visini troškova u obrascu financijskog izvješća kod pravdanja sredstava s dozvoljenim odstupanjem do 5% .**

|  |
| --- |
| **2.5 KAKO SE PRIJAVITI?** |

*2.5.1 Obvezni obrasci i prilozi*

(1) **Obvezni obrasci za prijavu**:

* jedan Opisni obrazac prijave na propisanom obrascu ispunjen isključivo na računalu, potpisan i ovjeren – potpisuje ga škola - Prijavitelj
* Obrazac proračuna projekta na propisanom obrascu ispunjen isključivo na računalu - u slučaju partnerstva svaka škola (Prijavitelj i Partner) dostavlja obrazac proračuna s troškovima koji se odnose na aktivnosti u provedbi projekta dotične škole
* Izjava o partnerstvu na propisanom obrascu (ukoliko se projekt prijavljuje u partnerstvu)

(2) **Obvezni prilozi za prijavu**:

* dokaz o pravnom statusu za Prijavitelja i Partnere (ukoliko se projekt izrađuje u partnerstvu)
* potvrda nadležne Porezne uprave o nepostojanju duga prema državi (ne starija od 30 dana) za Prijavitelja i Partnere (ukoliko se projekt izrađuje u partnerstvu)
* dokaz da su mentori zaposlenici škola Prijavitelja/Partnera (u slučaju partnerstva, za sve mentore)

**Napomena: Objedinjenu dokumentaciju (obvezne obrasce i propisanu dokumentaciju) dostavlja Prijavitelj projekta.**

*2.5.2 Kako i gdje poslati prijavu?*

(1) **Obvezne obrasce i propisanu dokumentaciju potrebno je poslati**:

* u papirnatom obliku obvezno s vlastoručnim potpisom osobe ovlaštene za zastupanje i službenim pečatom Prijavitelja (jedan izvornik),
* obrasce proračuna Partnera (u slučaju partnerstva) u papirnatom obliku s vlastoručnim potpisom osobe ovlaštene za zastupanje i službenim pečatom škola Partnera.

(2) **Neće se uzeti u razmatranje prijave:**

* ukoliko je prijava poslana izvan roka navedenog u ovim Uputama

(3) **Prijave se mogu slati:**

* preporučeno poštom
* osobno

(4) **Omotnica s prijavom treba biti ispunjena prema primjeru u nastavku:**

|  |  |
| --- | --- |
| **Puni naziv i adresa prijavitelja** | Ministarstvo turizma  Prisavlje 14  10000 Zagreb  **Prijava na javni poziv – „PROMOCIJA ZANIMANJA I JAČANJE KOMPETENCIJA STRUKOVNIH ZANIMANJA ZA TURIZAM 2019. - NE OTVARATI“** |

*2.5.3 Rok za slanje prijave*

Rok za prijavu na Javni poziv je **28. veljače 2019. godine**.

Ukoliko se prijava dostavlja osobno mora se predati **u urudžbeni ured** najkasnije **28. veljače 2019. godine** **do 15,00 sati**.

Prijava je dostavljena u roku ako je na prijamnom žigu razvidno da je zaprimljena u pošti do kraja datuma koji je naznačen kao rok za prijavu na javni poziv. U slučaju da je prijava dostavljena osobno u pisarnicu, Prijavitelju će biti izdana potvrda o točnom vremenu prijama pošiljke.

**Sve prijave poslane izvan roka neće biti uzete u razmatranje.**

*2.5.4 Kome se obratiti ukoliko imate pitanja?*

Sva pitanja vezana uz javni poziv mogu se postaviti **ISKLJUČIVO elektroničkim putem**, slanjem upita na slijedeću e-mail adresu: [promocijazanimanja@mint.hr](mailto:promocijazanimanja@mint.hr).

|  |
| --- |
| ***2.6 Procjena prijava i donošenje odluke o dodjeli bespovratnih sredstava*** |

Sve pristigle i zaprimljene prijave proći će kroz sljedeću proceduru:

**(A) PREGLED PRIJAVA U ODNOSU NA PROPISANE FORMALNE UVJETE JAVNOG POZIVA**

Ministarstvo turizma ustrojava Stručnu radnu skupinu za provjeru propisanih formalnih uvjeta javnog poziva (u daljnjem tekstu: Radna skupina). Radnu skupinu čine zaposlenici Ministarstva turizma.

**Propisani formalni uvjeti javnog poziva koji će se provjeravati pri otvaranju prijava:**

* Prijava je poslana u propisanom roku
* Prijava je poslana na propisanim, potpisanim i ovjerenim obrascima
* Obrasci su ispunjeni putem računala
* Obrasci su ispunjeni u cijelosti
* Prijavitelj i Partner (ukoliko se projekt izrađuje u partnerstvu) su u cijelosti ispunili ugovorne obveze preuzete temeljem prijašnjih ugovora o dodjeli bespovratnih sredstava
* Osnivač Prijavitelja i Partnera (ukoliko se projekt izrađuje u partnerstvu) je Grad Zagreb,

Županija ili Republika Hrvatska

* Prijavitelj i Partner (ukoliko se projekt izrađuje u partnerstvu) potpisali su Izjavu o partnerstvu
* Prijava sadrži sve obvezne obrasce i priloge

Nakon provjere svih pristiglih i zaprimljenih prijava u odnosu na propisane uvjete javnog poziva, Radna skupina izrađuje listu prijava koje su zadovoljile propisane formalne uvjete i upućuje ih Povjerenstvu na procjenu kvalitete projekta.

**(B) PROCJENA KVALITETE PROJEKATA KOJI SU ZADOVOLJILI PROPISANE FORMALNE UVJETE JAVNOG POZIVA**

Ministarstvo turizma ustrojava Povjerenstvo za odabir projekata i dodjelu bespovratnih sredstava (u daljnjem tekstu: Povjerenstvo) koje se sastoji od 5 članova.

Svaka pristigla i zaprimljena prijava ocjenjuje se temeljem Obrasca za procjenu.

|  |
| --- |
| **OBRAZAC ZA PROCJENU PROJEKTA** |

|  |
| --- |
| ŠKOLA - PRIJAVITELJ PROJEKTA: |
| ŠKOLA PARTNER (ukoliko se projekt provodi kroz partnerstvo): |
| NAZIV PROJEKTA: |
| KLASA PRIJAVE: |

Svakom pitanju dodijeliti će se bodovi od 0-10.

U slučaju da se neki od kriterija ne zadovoljava – dodjeljuje se 0 bodova.

|  |  |  |
| --- | --- | --- |
| **I** | **OBUHVAT** | **Broj bodova** |
| 1. | U kojoj mjeri je projekt u skladu s sa Strategijom razvoja turizma RH do 2020.? |  |
| 2. | U kojoj mjeri se projekt realizira u suradnji s gospodarskim sektorom? |  |
|  | **Ukupno** |  |
| **II** | **PRORAČUN I IZVEDIVOST PROJEKTA** | **Broj bodova** |
| 1. | U kojoj mjeri je planirani proračun izrade projekta realan? |  |
| 2. | Koliko su navedeni izdaci opravdani za izradu predloženog projekta? |  |
|  | **Ukupno** |  |
| **III** | **CILJEVI I REZULTATI** | **Broj bodova** |
| 1. | Koliko su ciljevi projekta jasno i realno postavljeni? |  |
| 2. | U kojoj mjeri su očekivani rezultati usklađeni s predloženim aktivnostima? |  |
| 3. | Da li i u kolikoj mjeri predloženi projekt doprinosi ostvarenju ciljevima javnog poziva? |  |
|  | **Ukupno** |  |
| **IV** | **OCJENA PROJEKTNOG TIMA** | **Broj bodova** |
|  | **OCJENA PROJEKTNOG TIMA NOSITELJA PROJEKTA** |  |
| 1. | U kojoj mjeri je sastav tima/broj članova tima u skladu s obujmom projekta? |  |
|  | **OCJENA PROJEKTNOG TIMA PARTNERA 1** | **Broj bodova** |
| 2. | U kojoj mjeri je sastav tima/broj članova tima u skladu s obujmom projekta? |  |
|  | **OCJENA PROJEKTNOG TIMA PARTNERA 2** | **Broj bodova** |
| 3. | U kojoj mjeri je sastav tima/broj članova tima u skladu s obujmom projekta? |  |
|  | **OCJENA PROJEKTNOG TIMA PARTNERA 3** | **Broj bodova** |
| 4. | U kojoj mjeri je sastav tima/broj članova tima u skladu s obujmom projekta? |  |
|  | **Ukupno** |  |
| **V** | **VREDNOVANJE I ODRŽIVOST PROJEKTA** | **Broj bodova** |
| 1. | Koliko je jasno razrađen hodogram aktivnosti za izradu projekta? |  |
| 2. | Je li jasna vizija predviđene suradnje s institucijama relevantnim za kvalitetnu provedbu projekta? |  |
| 3. | U kojoj mjeri postoji vizija uključivanja predlagatelja/donositelja/provoditelja javnih politika u moguću provedbu predloženog projekta? |  |
|  | **Ukupno** |  |
|  | **SVEUKUPNO:** |  |

Temeljem provedene procjene kvalitete projekta, Povjerenstvo će sastaviti listu odabranih projekata, rangiranih prema bodovima koje su postigli u procesu procjene a čiji zatraženi iznos zajedno ne premašuje ukupni planirani iznos javnog poziva.

**(C) OBAVIJEST O DONESENOJ ODLUCI O DODJELI BESPOVRATNIH SREDSTAVA**

Odluku o dodjeli bespovratnih sredstava Ministarstvo turizma objaviti će na web stranicama [Ministarstva turizma](https://mint.gov.hr/javni-pozivi-11414/11414).

**(D) UGOVARANJE I PLAĆANJE ODOBRENIH SREDSTAVA**

Ministarstvo će, sukladno Odluci o dodjeli bespovratnih sredstava po ovom Javnom pozivu, s Prijaviteljima i njihovim Partnerima u roku od 15 dana od objave Odluke potpisati ugovore o financiranju izrade projekta.

* Ministarstvo potpisuje jedan ugovor s Prijaviteljem i Partnerima (ukoliko je odobreni projekt prijavljen kao partnerski).
* Prijavitelj i Partner/i (ako je primjenjivo) prilažu solemniziranu bjanko zadužnicu kao sredstvo osiguranja namjenskog korištenja sredstava, svatko za svoj dio proračuna
* Ministarstvo će, po primitku solemniziranih bjanko zadužnica izvršiti uplate odobrenih sredstava u cijelosti na žiro račun Prijavitelja.

|  |
| --- |
| ***2.7 Rok za izradu projekata i dostava dokaznica*** |

1. **Krajnji rok** za provedbu prijavljenih projekata i dostavu završnog izvješća s dokaznicama je **21. rujna 2019. godine.**
2. **Obrasci i prilozi** koje treba dostaviti do navedenog roka:

* pisano izvješće
* obrazac financijskog izvješća s prilozima:
* za bezgotovinska plaćanja - preslike računa koji glase na Prijavitelja i Partnera (ukoliko je projekt prijavljen u partnerstvu) te pripadajući izvod
* za gotovinska plaćanja - preslike računa koji glase na Prijavitelja i Partnera (ukoliko je projekt prijavljen u partnerstvu), preslike isplatnica iz blagajne i blagajničkog izvješća
* dokaznicu o isplati naknade mentoru
* ostalu dokumentaciju – preslike putnih naloga s pripadajućim prilozima, preslike dokumenata na temelju kojih su obavljana plaćanja (ugovori, sporazumi, obračuni honorara) i sl.
* listu članova tima s podacima i potpisima
* dokaznice koje potvrđuju konzultacije/suradnju s drugim institucijama i gospodarskim subjektom (ako je primjenjivo), npr. bilješke, preslike elektronske pošte i sl.
* power point prezentaciju na hrvatskom i jednom stranom jeziku u papirnatom obliku
* power point prezentaciju na hrvatskom i jednom stranom jeziku u elektronskom obliku

|  |
| --- |
| ***2.8 Izbor najbolja tri projekta*** |

Ministarstvo turizma ustrojava posebno Povjerenstvo.

Povjerenstvo će od pristiglih projekata za čiju izradu su odobrena bespovratna sredstva izabrati **tri najbolja projekta**. Predstavnici projektnih timova škola odabranih projekata imat će mogućnost birati između dvije nagrade:

1. sudjelovanje na Danima hrvatskog turizma (DHT 2019.) u okviru dodjele posebnih priznanja

2. sudjelovanje u studijskoj posjeti turističkoj tvrtki prema izboru Ministarstva turizma.

Troškove puta i smještaja nagrađenih snositi će Ministarstvo turizma.

Ministarstvo će odluku Povjerenstva objaviti na svojim internet stranicama, a škole, čiji će projekti biti izabrani bit će o tome, kao i daljnjoj proceduri obaviještene pisanim putem.

|  |
| --- |
| ***2.9 Indikativni kalendar postupka Javnog poziva*** |

|  |  |
| --- | --- |
| **Faze natječajnog postupka** | **Datum** |
| **Objava natječaja** | 31.1.2019. |
| **Rok za slanje prijava** | 28.2.2019. |
| **Rok za objavu Odluke o dodjeli bespovratnih sredstava** | 18.3.2019. |
| **Rok za ugovaranje** | 2.4.2019. |
| **Rok za objavu Odluke o odabiru najbolja tri projekta** | 15. 10. 2019. |

Ministarstvo turizma ima mogućnost ažuriranja ovog indikativnog kalendara. Obavijest o tome, kao i ažurirana tablica, objaviti će se na web stranici [Ministarstva turizma](https://mint.gov.hr/javni-pozivi-11414/11414).

\*P/2752922\*

KLASA: 334-05/19-09/9

URBROJ: 529-03-02-01-02/4-19-5

Zagreb, 30. siječnja 2019.